CELEX: 32020R1190
Language: fi
Date: 2020-08-11 00:00:00
Title: Komission täytäntöönpanoasetus (EU) 2020/1190, annettu 11 päivänä elokuuta 2020, Euroopan parlamentin ja neuvoston direktiivin 2005/36/EY mukaisista eurooppalaisen ammattikortin myöntämismenettelystä ja hälytysmekanismin soveltamisesta annetun täytäntöönpanoasetuksen (EU) 2015/983 oikaisemisesta (ETA:n kannalta merkityksellinen teksti)

12.8.2020   
               
               
                  FI
               
               
                  Euroopan unionin virallinen lehti
               
               
                  L 262/4
               
            
         KOMISSION TÄYTÄNTÖÖNPANOASETUS (EU) 2020/1190,
         annettu 11 päivänä elokuuta 2020,
         Euroopan parlamentin ja neuvoston direktiivin 2005/36/EY mukaisista eurooppalaisen ammattikortin myöntämismenettelystä ja hälytysmekanismin soveltamisesta annetun täytäntöönpanoasetuksen (EU) 2015/983 oikaisemisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ammattipätevyyden tunnustamisesta 7 päivänä syyskuuta 2005 annetun Euroopan parlamentin ja neuvoston direktiivin 2005/36/EY (1) ja erityisesti sen 4 a artiklan 7 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksen (EU) 2015/983 (2) 20 artiklan 1 kohdan mukaan, jos on kyse sijoittautumisesta ja direktiivin 2005/36/EY 7 artiklan 4 kohdan mukaisesta palvelujen väliaikaisesta ja satunnaisesta tarjoamisesta, vastaanottavan jäsenvaltion toimivaltaisen viranomaisen on ensin tehtävä yksi monista mahdollisista eri päätöksistä. Niihin kuuluu päätös pidentää eurooppalaisen ammattikortin voimassaoloaikaa.
                  
               
                     (2)
                  
                  
                     Direktiivin 2005/36/EY 7 artiklan 4 kohtaa sovelletaan kuitenkin vain tilanteisiin, joissa palvelua tarjotaan ensimmäistä kertaa. Päätös eurooppalaisen ammattikortin voimassaolon pidentämisestä ei näin ollen ole merkityksellinen täytäntöönpanoasetuksen (EU) 2015/983 20 artiklan 1 kohdan yhteydessä.
                  
               
                     (3)
                  
                  
                     Sen vuoksi täytäntöönpanoasetus (EU) 2015/983 olisi oikaistava.
                  
               
                     (4)
                  
                  
                     Tässä asetuksessa säädetty toimenpide on direktiivin 2005/36/EY 58 artiklan 1 kohdassa tarkoitetun ammattipätevyyden tunnustamista käsittelevän komitean lausunnon mukainen,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan täytäntöönpanoasetuksen (EU) 2015/983 20 artiklan 1 kohta seuraavasti:
            
               
                  ”1.   Jos on kyse sijoittautumisesta ja direktiivin 2005/36/EY 7 artiklan 4 kohdan mukaisesta palvelujen väliaikaisesta ja satunnaisesta tarjoamisesta, vastaanottavan jäsenvaltion toimivaltaisen viranomaisen on tehtävä päätös eurooppalaisen ammattikortin myöntämisestä tai epäämisestä taikka päätös direktiivin 2005/36/EY 7 artiklan 4 kohdan neljännen alakohdan tai 14 artiklan mukaisten korvaavien toimenpiteiden toteuttamisesta.”
               
            
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä elokuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 255, 30.9.2005, s. 22.
         
            (2)  Komission täytäntöönpanoasetus (EU) 2015/983, annettu 24 päivänä kesäkuuta 2015, Euroopan parlamentin ja neuvoston direktiivin 2005/36/EY mukaisista eurooppalaisen ammattikortin myöntämismenettelystä ja hälytysmekanismin soveltamisesta (EUVL L 159, 25.6.2015, s. 27).